बास्केटबलमा ग्रिनफिल्ड च्याम्पियन
एन प्याब्सन खेलकुद सप्ताहको अन्तिम दिन शुक्रबार ब्वाइज बास्केटबलमा ग्रिनफिल्ड नेसनल स्कुलले उपाधि जितेको छ । नेरिक एकेडेमीमा भएको फाइनलमा ग्रिनफिल्डले बोधीसदनलाई ३१–१६ स्कोरले पराजित गर्‍यो । ग्रिनफिल्डको जितमा अर्जुन बस्नेतले १८ स्कोर गरे । सुजल श्रेष्ठको १२ स्कोरमा साइन मोडेलले काठमाडौं स्कुल अफ सेन्ट्रल स्टेटलाई २३–१८ ले हरायो ।
काठमाडौँ — एन प्याब्सन खेलकुद सप्ताहको अन्तिम दिन शुक्रबार ब्वाइज बास्केटबलमा ग्रिनफिल्ड नेसनल स्कुलले उपाधि जितेको छ । नेरिक एकेडेमीमा भएको फाइनलमा ग्रिनफिल्डले बोधीसदनलाई ३१–१६ स्कोरले पराजित गर्‍यो । ग्रिनफिल्डको जितमा अर्जुन बस्नेतले १८ स्कोर गरे । सुजल श्रेष्ठको १२ स्कोरमा साइन मोडेलले काठमाडौं स्कुल अफ सेन्ट्रल स्टेटलाई २३–१८ ले हरायो ।एन प्याब्सन काठमाडौं जिल्ला समितिद्वारा विभिन्न ५ खेल समावेश खेलकुद सप्ताहको बास्केटबल अन्तिम प्रतिस्पर्धा हो । यसअघि टेबलटेनिस, एथलेटिक्स, ब्वाइज फुटसल र टग अफ वार भएको थियो ।टेबलटेनिसको ब्वाइज सिंगल्समा युनिभर्सलका निरेश गौतम र गर्ल्स सिंगल्समा आरुणीकी इच्छा चापागाईंले स्वर्ण जितेका थिए । एथलेटिक्स १०० मिटर दौडको ब्वाइजमा महाकवि देवकोटाकी विक्रम विष्ट र गर्ल्समा माउन्ट ग्लोरीकी पूजा बिक, २०० मिटर दौडको ब्वाइजमा वीरसेवाका अर्निक्स विक र गर्ल्समा पिपुल्स एकेडेमीकी अञ्जु थापा तथा सटपुट ब्वाइजमा आरुणीका लक्ष्मण बस्नेत र गर्ल्समा ज्ञानभूमिकी जिसिन्था राई विजेता भएका थिए ।टग अफ वारको ब्वाइज/गर्ल्स दुवैमा मिलन धर्मस्थली च्याम्पियन बनेको थियो । ब्वाइज फुटसलमा प्रशान्ति, भीमेश्वर एकेडेमी र ग्रिनविच एकेडेमी क्रमशः शीर्ष तीन स्थानमा रहे ।विजेतालाई नेपाल ओलम्पिक कमिटीका उपाध्यक्ष चतुरानन्द राजवैद्य, एन प्याब्सन काठमाडौं जिल्ला समितिका अध्यक्ष अमृत खड्काले पुरस्कृत गरे ।